পৃথক বড়োলেণ্ড ৰাজ্য গঠনৰ দাবী কৰা এনডিএফবি (প্ৰগতিশীল)ৰ সৈতে কেন্দ্ৰীয় চৰকাৰে নিয়োগ কৰা মধ্যস্থতাকাৰী এ বি মাথুৰৰ কাইলৈ ২৫ জুনত নতুন দিল্লীত অনুষ্ঠিত হ'ব প্ৰথমখন বৈঠক।
বহু প্ৰতীক্ষিত উক্ত আলোচনাক আদৰণি জনাই আলোচনা ফলপ্ৰসূ হোৱাৰ কামনাৰে আজি ২৪ জুনৰ সন্ধিয়া কোকৰাঝাৰ চহৰত উলিওৱা হয় এক জোঁৰ সমদল। এনডিএফবি (প্ৰ), পিজেএচিবিএম আৰু এবছুৰ যৌথ উদ্যোগত সন্ধিয়া ৬ বজাত কোকৰাঝাৰ চহৰৰ আচাম অইলৰ পৰা বিটিচি সচিবালয় খেলপথাৰলৈ এই সমদল বাহিৰ কৰা হয়।
জোঁৰ সমদলটোত পিজেএচিবিএমৰ মুখ্য আহ্বায়ক গৌৰ্জন মুছাহাৰী, এবছু নেতা সৌমদন বসুমতাৰী আৰু এনডিএফবিৰ (প্ৰ) কোকৰাঝাৰ আৰু চিৰাং জিলা বহু নেতাৰ লগতে তিনিওটা সংগঠনৰ কেইবা শতাধিক কৰ্মী, সদস্যই অংশগ্ৰহণ কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
